**ОТЧЕТ**

**за осъществената контролна дейност от РИОСВ-Пазарджик**

**за месец май 2024 г.**

През **м. май 2024 г.** експертите и специалистите на РИОСВ-Пазарджик извършиха **88** проверки в **81** обекта, от които **49** са планови и **39** извънредни. В рамките на осъществения контрол са дадени **12** предписания за отстраняване на констатирани несъответствия и предприемане на мерки. За периода са предприети действия по **4** сигнала.

През м. май експерти на РИОСВ-Пазарджик взеха участие в ДПК за обекти: ,,Реконструкция на хидротехническо съоръжение от напоителна система Алеко Пазарджик“ и ,,Рехабилитация на ВЕЦ ,,Сестримо“, в комисия по заповед на кмета на община Панагюрище за оглед състоянието на дерето в с. Левски и на р. Мареш в регулационните граници на гр. Панагюрище, в обществено обсъждане на проект на План за управление на речните басейни за западнобеломорски район за басейново управление, в заседание на ОбЕСУТ при Областна администрация, в заседания на ОбЕСУТ при Община Пазарджик и Община Септември и в заседание на комисия по чл. 17 при ОД „Земеделие“.

 **Административнонаказателна дейност**

През м. май 2024 г. са сключени две споразумения с юридически лица за извършени нарушения на екологичното законодателство.

Сключено е споразумение, с което е наложена имуществена санкция в размер на 700 лв. за нарушение на чл. 124, ал. 1, във връзка с ал. 2 от Закона за водите.

Сключено е споразумение, с което е наложена имуществена санкция в размер на 700 лв. за нарушение на чл. 48, ал. 1, т. 11 от Закона за водите.

През м. май 2024 г. няма съставени АУАН и издадени НП, съшо така няма наложени санкции по реда на чл. 69 от ЗООС, както и ПАМ.

Събраните суми от РИОСВ-Пазарджик по наложени глоби и санкции през м. май са в общ размер 8413.13 лева, от които няма по чл. 69 от ЗООС. От тях, 8000.00 лева са от платени глоби /имуществени санкции по НП за нарушения на екологичното законодателство и влезли в сила НП / по транзитната сметка, а 413.13 лв. са събрани от НАП за този период.

**Акценти от извършената месечна контролна дейност**

Изпълнение на годишния план за контролна дейност за 2024 г.

Контрол за чистотата на речните корита и прилежащи територии, на републиканската и общинска пътна мрежа.

Контрол за изпълнение на условията в разрешителните за заустване на отпадъчни води от промишлени обекти в област Пазарджик, емисионен контрол на обекти, заустващи отпадъчни води в повърхостни водоприемници, проверки за правилна експлоатация на пречиствателните съоръжения.

Контрол за намаляване емисиите на замърсители в атмосферния въздух.

Контрол за изпълнение изискванията на ЗУО при извършване на дейности по третиране на отпадъци.

Контрол по спазване на изискванията на Регламент (EO) №1013/2006.

Последващ контрол за изпълнение на дадени предписания.

Проверки по сигнали и жалби на граждани

 **По отношение на превантивния контрол е извършено:**

* контрол за спазване на режимите в защитените територии (ЗТ), определени със заповедите им за обявяване;
* спазване на законодателството (ЗБР) при осъществяване на съгласувано ИП;
* контрол върху собственици, придобили екземпляри от видове, попадащи в приложенията на Конвенцията по международна търговия със застрашени видове от дивата флора и фауна (CITES);
* участие в обществено обсъждане на проект на План за управление на речните басейни за западнобеломорски район за басейново управление;
* участие в комисия по заповед на кмета на община Панагюрище за оглед състоянието на дерето в с. Левски и на р. Мареш в регулационните граници на град Панагюрище;
* участие в консултации с възложители на ИП и на граждани, забелязали птици с пухово оперение извън гнездото им (малки птици от семейство Совови);
* подпомагане на други институции в сферата на природозащитното законодателство;
* проверка на поставени условия в Решение по ОС;
* водене на процедурите по постъпили преписки от граждани и институции в регламентираните срокове.

 **Tекущият и превантивен контрол** се извършват съгласно утвърден от министъра на околната среда и водите годишен план за контролната дейност на РИОСВ-Пазарджик за 2024 г., като са извършени планови и извънредни проверки по компоненти и фактори на околната среда, както следва:

* Проверки по прилагане разпоредбите на ЗУО - **44;**
* Проверки по Закон за водите - **2;**
* Проверки по Закон за почвите - **1;**
* Проверки по прилагане разпоредбите на ЗЧАВ - **9;**
* Проверки по прилагане разпоредбите на ЗОИК - **2**;
* Проверки по прилагане разпоредбите на ЗЗШОС - **2**;
* Комплексни проверки на дружества с КР - **1**;
* Комплексни проверки на дружества без КР - **8**;
* Проверки по прилагане на гл. 6 на ЗООС **- 3;**
* Контрол по ЗБР и ЗТЗ - **14;**
* Контрол по ЗЗВВХВС - **1;**
* Проверки по ЗООС **–** други **– 1;**

 **Планови комплексни проверки на обекти без комплексно разрешително:**

* „Бийф Мийт Велинград“ ЕООД - кланица, гр. Велинград, индустриална зона. Проверени компоненти на околната среда - „въздух“ и „води“ и изпълнение на Решение № ПК-50-ПР/2022 г. за преценяване на необходимостта от извършване на ОВОС, издадено от директора на РИОСВ-Пазарджик. Към момента на проверката не са предприети действия за реализация на инвестиционното предложение. Поставеното условие е в срок на изпълнение. По компонент „въздух“ не са установени несъответствия с нормативните изисквания на ЗЧАВ. Дадено е предписание за почистване на събирателния резервоар за отпадъчни води от специализирана фирма. Предстои последващ контрол.
* „Интер Д“ ООД - месопреработвателно предприятие, с. Козарско, общ. Брацигово. Проверени компоненти и фактори на околната среда - „въздух“, „води“ и „отпадъци“. При проверката са установени несъответствия. Дадени са 3 предписания за представяне в РИОСВ-Пазарджик на месечни справки-декларации по Приложение № 15 от Наредбата за определяне на реда и размера за заплащане на продуктова такса за периода януари 2023 г. – април 2024 г., за вида ФПГ и зареденото количество в агрегата на ледогенератора, както и да се извърши регистрация в публичния регистър на лицата, които пускат на пазара опаковани стоки по чл. 45, ал. 1, т. 13 от ЗУО. Предписанията са изпълнени.
* „Холсим Кариерни материали” АД, гр. София - контрол по изпълнението на условията и на плана за изпълнение на мерките по чл. 96, ал. 1, т. 7 от ЗООС, поставени Решение по ОВОС № 22-10/2011 г. за ИП „Добив и първична преработка на инертни материали – пясъци и чакъл от находище „Лозница-2“, участък 1 и участък 2“ в землището на с. Величково и с. Юнаците, общ. Пазарджик, издадено от министъра на ОСВ. При проверката не беше констатирано неизпълнение на поставените в решение по ОВОС № 22-10/2011 г., издадено от министъра на ОСВ, условия и мерки по чл. 96, ал. 1, т. 6 от ЗООС, както и нарушения на екологичното законодателство.
* „Стови-1“ ЕООД – печатница в с. Лесичово. Проверка по фактори ,,отпадъци“ и ,,шум“ и по компоненти ,,атмосферен въздух“ и ,,води“. При проверката се извърши емисионен контрол на отпадъчните води от РЛ Пазарджик. На оператора са дадени предписания за отстраняване на пропуски по отношение на фактор ,,отпадъци“ и компонент ,,води“. Предписанието, дадено по фактор ,,отпадъци“ е изпълнено. Предстои последващ контрол.
* Компостираща инсталация и инсталация за предварително третиране на смесени битови отпадъци, с. Алеко Константиново, стопанисвана от Община Пазарджик. Проверка по компоненти „води“ и „атмосферен въздух“ и по фактор „отпадъци“. Изпълняват се условията, поставени в регистрационния документ по чл. 35 от ЗУО за извършване на дейности по третиране на отпадъци. Не са констатирани нарушения и пропуски.
* „Розариум“ ООД - инсталация за производство на етерични масла, гр. Стрелча. Проверка по компонент „води“ и фактор „химични вещества“. По компонент води е установено, че за промишлените нужди има издадено разрешително за водовземане от повърхностен воден обект. Охлаждащите води от инсталацията постъпват в стационарен резервоар за оборотни води, а излишното количество - в открит бетонов басейн. Отпадъчните води и кашата от преработката на розите постъпват в земно-насипни лагуни без изход. Лагуните и бетоновия резервоар имат свободен обем. Не са установени следи от изтичане от лагуните и резервоара, нито разливи и течове на отпадъчни води от площадката. Не е установено нерегламентирано заустване на отпадъчни води. Спазени са условията за съхранение, посочени в ИЛБ и изискванията на Наредбата за реда и начина за съхранение на опасни химични вещества и смеси. Дружеството е производител на вещества в количества под 1 тон на година и извършило нотификация съгласно чл. 40 на Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, наричан по-нататък „Регламент (ЕО) № 1272/2008 (CLP)“. Не са установени нарушения.
* „Ина“ ООД - дестилерия за производство на етерични масла в гр. Панагюрище. Проверка по компонент „води“ и фактор „химични вещества“. Обектът е със сезоннен режим на работа. Експлоатира се съгласно технологичната схема за производство на розово масло. При извършения оглед на площадката не се констатира нарушение на екологичното законодателство.
* „Холсим България“ АД, кариера за добив на инертни материали - чакъл и пясък, находяща се в землището на с. Мирянци, община Пазарджик. Проверено е изпълнението на условията и мерките, залегнали в Решение по ОВОС 1-1/2013 г. При проверката се констатира, че добивът е преустановен и находището е на етап извеждане от експлоатация. Извършва се техническа рекултивация на отработената площ в близост до водния басейн, като са шкарпирани бреговете и са изградени устойчиви откоси. Рекултивиращата се площ е ивица с ширна 10 м., която е заравнена и върху 1/3 от нея е разстлан хумусен слой с дебелина около 30 см., като подготовка за бъдещата биологична рекултивация на обекта. Не са установени нарушения, свързани с неизпълнение на изискванията и разпоредбите на Закона за почвите и Закона за опазване на земеделските земи. Условията и мерките в Решение по ОВОС 1-1/2013 г. се изпълняват.

 **Атмосферен въздух** – през м. май от експертите в направлението са извършени 9 проверки по ЗЧАВ и подзаконовите нормативни актове - 5 планови и 4 извънредни, 2 проверки по Закона ограничаване изменението на климата - 1 планова и 1 извънредна и 2 планови проверки по Закона за защита от шума в околната среда.

 Експертите взеха участие в 5 комплексни проверки на обекти без КР и в 1 проверка на оператор с издадено КР. Спазват се поставените в КР условия № 9 - емисии в атмосферата и № 12 - шум.

 **По ЗЧАВ и подзаконови нормативни актове:**

 **Планови проверки**

 По Регламент (ЕС) 2024/573 на Европейския парламент и на Съвета от 7 февруари 2024 г. за флуорсъдържащите парникови газове, за изменение на директива (ЕС) 2019/1937 и за отмяна на Регламент (ЕС) № 517/2014, са извършени 4 проверки на оператори на оборудване. Операторите поддържат досиета на системите. Извършени са необходимите проверки за течове. Не се установи несъответствие с нормативните изисквания на ЗЧАВ.

 Извършена е проверка на Община Пазарджик по актуализирана „Програма за управление качеството на атмосферния въздух на община Пазарджик за периода 2021–2027 г.“ и плана за действие към нея. През 2024 г. са увеличени площите за почистване и измиване на улиците в гр. Пазарджик. В графика са включени и улици в селата: Главиница, Ивайло и Мокрище. Оросяването на улиците е подменено с измиване. Осъществява се контрол на замърсяването от строителни обекти и при ремонтни дейности, свързани с разрушаване на пътни/транспортни настилки, с цел минимизиране на праховите емисии. Община Пазарджик вече има одобрен проект за „Подобряване качеството на атмосферния въздух в община Пазарджик“, който се осъществява с предоставяне на безвъзмездна финансова помощ по Програма „Околна среда“ 2021-2027 г., съфинансирана от Европейския фонд за регионално развитие и Кохезионния фонд на Европейския съюз. Изпълняват се мерки от плана за действие.

 **Извънредни проверки**

 Във връзка с дадени предписания е извършен последващ контрол в цех за производство на пелети, гр. Брацигово и в цех за галванични покрития, с. Драгор, общ. Пазарджик. Предписанията са изпълнени. На изпускащото устройство към барабанна сушилня, монтирана в цеха за пелети е утвърдена точка за вземане на проби/извадки за извършване на контролирани измервания.

 По утвърден от министъра на ОСВ график за извършване на контролни измервания на емисии от неподвижни източници от РЛ Пловдив към ИАОС са извършени 2 контролни измервания на емисии от 2 неподвижни източника на производствената площадка на „Биовет“ АД. Резултатите от измерванията ще бъдат предоставени на РИОСВ-Пазарджик за извършване на оценка.

 **По Закона ограничаване изменението на климата (ЗОИК)**

 Извършена e планова проверка на „Биовет“ АД, гр. Пещера, притежаващ РЕПГ №123-H1-А2/2023 г. за инсталация за изгаряне на горива в инсталации с обща номинална топлинна мощност, превишаваща 20 МW (Когенерираща централа) в гр. Пещера. Не са установени несъответствия с поставените условия в РЕПГ.

 По писмо от ИАОС е извършена извънредна проверка на „Завод за хартия Белово“ АД, гр. Белово. Операторът се представлява от назначен временен синдик. В момента на проверката не се извършва производствена дейност. Няма работен персонал. Налична е жива охрана от дружество с охранителна дейност, осигурена от предходен, временно назначен синдик. През 2023 г. не е извършвана дейност в инсталацията за производство на хартия или картон с производствен капацитет над 20 тона дневно, за която има издадено РЕПГ № 5-Н1/2012г., актуализирано с Решение № 5-Н1-И0-А1/2013 год.

 **По Закона за защита от шума в околната среда (ЗЗШОС)**

 Във връзка с план за извършване на контролни измервания на шум са извършени измервания в два производствени обекта - основна производствена площадка на „Биовет“ АД, гр. Пещера и в предприятие за производство на сухи строителни смеси в гр. Септември, стопанисвано от „Рьофикс“ ЕООД. Контролни измервания на шум са извършени по границите на производствената площадка и в мястото на въздействие от РЛ Пазарджик към ИАОС. Получените резултати ще бъдат предоставени на РИОСВ-Пазарджик за оценка.

 Извършен е анализ на резултатите от доклад за извършени СПИ на промишлен шум в околната среда от предприятие за производство на сухи строителни смеси в гр. Септември, стопанисвано от „Рьофикс“ ЕООД. Не е установено превишаване на граничните стойности на еквивалентните нива на шум по границите на производствената площадка и в мястото на въздействие.

 Извършени са оценки на представени доклади с резултати от проведени СПИ на емисии на вредни вещества, изпускани в атмосферния въздух от 8 неподвижни източника (8 изпускащи устройства) на 4 обекта, намиращи се в гр. Пазарджик, с. Гелеменово, общ. Пазарджик, гр. Брацигово и гр. Стрелча, както и на 2 изпускащи устройства на РДБО Панагюрище за м. април и м. май. Анализът на резултатите показва, че са спазени емисионните норми.

 Извършена е оценка на резултатите от СНИ на инсталация за производство на енергия от отпадъци и биомаса в гр. Пещера за м. април 2024 г. Анализът на резултатите показва, че са спазени емисионните норми, определени в издаденото КР на оператора.

 Във връзка с постъпили инвестиционни предложения за провеждане на процедури по ОВОС и ЕО, по компонент „атмосферен въздух“ и фактор „шум“ през м. май са изготвени 9 становища и 3 други.

 Извършено е ежеседмично следене на сайтове в интернет за реклама на хладилни агенти – вещества, които нарушават озоновия слой и флуорсъдържащи парникови газове в бутилки за еднократна употреба или пък предлагани на по-ниски цени.

 Извършено е валидиране на подадени годишни отчети на оператори на оборудване и ползватели в Информационната система за флуорсъдържащите парникови газове.

**Води** – през м. май са извършени 2 проверки на 2 обекта по Закон за водите. Експертите от направлението взеха участие в 5 проверки на обекти без КР, в 1 проверка на обект с КР и в 2 ДПК.

Експертите бяха водещи при плановите проверки на 2 обекта без КР - дестилерия за етерични масла на ,,Ина“ ООД, гр. Панагюрище. Проверка по компонент „води“ и фактор „химични вещества“. Обектът е със сезоннен режим на работа. Експлоатира се съгласно технологичната схема за производство на розово масло. При извършения оглед на площадката не се констатира нарушение на екологичното законодателство.

Извършена е планова комплексна проверка по фактори ,,отпадъци“, ,,шум“, и компоненти ,,атмосферен въздух“ и ,,води“ на дружество без КР - ,,Стови 1“ ЕООД, с. Лесичово - печатница. При проверката се извърши емисионен контрол на отпадъчните води от РЛ Пазарджик. На оператора са дадени предписания за отстраняване на пропуски по отношение на фактор ,,отпадъци“ и компонент ,,води“. Предписанието, дадено по фактор ,,отпадъци“ е изпълнено. Предстои последващ контрол.

Извършените планови проверки /по Заповед РД-955/2023 г. на МОСВ/ са за провеждане на емисионен контрол. Взети са водни проби от „Стови 1“ЕООД, с. Лесичово – печатница, „Ина“ЕООД, гр. Панагюрище – дестилерия за етерични масла.За отстраняване на отклонения от технологичния режим на работа на съоръженията и предприемане на превантивни мерки при извършените проверки са дадени две предписания, от които едно е изпълнено.

Извършени са оценки на резултатите от проведен собствен мониторинг на отпадъчни води, заустени в повърхностен воден обект с разрешително за заустване. Анализът на резултатите показва, че емисионните норми са спазени. Всички данни са качени в Геоинформационната система за управление на водите и докладване.

Във връзка с постъпили ИП за провеждане на процедури по ОВОС и ЕО са изготвени 6 становища по компонент „Води“.

 **Почви –** презм. май е извършена 1 планова проверка и е взето участие в 1 комплексна проверка на обект без КР и в 1 комплексна проверка на обект с издадено КР.

Извършена е планова проверка на склад за съхраняване на негодни за употреба ПРЗ №121, стопанисван от ,,Гимел“ АД. Констатира се, че складът е в добро техноическо състояние, няма разпрашаване или изтичане на ПРЗ извън триторията му. Охраняем е, с физическа охрана. В близост до него не се усеща неприятна миризма. Препаратите за растителна защита се съхраняват по начин, недопускащ замърсяване на компонентите на околната среда.

Експертът от направлението взе участие в комплексна проверка на оператор с издадено комплексно разрешително - ,,Грийнбърн“ ЕООД. Проверено е изпълнението на Условие 13 ,,Опазване на почвите и подземните води от замърсяване“. Констатира се изпълнение на условието и спазване на разпоредбите на Закона за почвите и Закона за опазване на земеделските земи.

**Биологично разнообразие и НЕМ** – през м. май експертите и специалистите от направление БРЗТЗ извършиха 16 проверки в 11 обекта, в т.ч. 16 планови и 11 обхода. В рамките на осъществявания контрол няма дадени предписания и съставени АУАН.

Контролна дейност

През отчетния период от специалистите Паркова охрана са извършени 8 планови проверки и 11 обхода в резервати „Купена“, „Мантарица“, „Беглика“ и „Дупката“, при които не са констатирани нарушения.

При ревизията на резерват „Купена“ са проверени подотдели 91 „б“, „в“ и „д“ и не са установени нарушения.

Експерти от направлението взеха участие в две планови комплексни проверки за изпълнение на поставени условия в две решения по ОВОС, издадени от министъра на ОСВ и директора на РИОСВ-Пазарджик по компонент биологично разнообразие.

При три планови проверки на собственици, придобили екземпляри от видове, попадащи в приложенията на Конвенцията по международна търговия със застрашени видове от дивата флора и фауна (CITES) не са установени нарушения.

През отчетния период са получени два сигнала на „зелен“ телефон, свързани със защитени видове в безпомощно състояние. Извършени са две планови проверки на място и са предприети действия, съгласно чл. 39, ал. 2, ал. 2 и ал. 1 от *Закона за биологичното разнообразие* - изпращане за лечение в спасителен център и пускане на свобода в подходящ район.

 Превантивна дейност

Взето е участие в комисия за проверка проводимостта на речните корита в населените места по заповед на кмета на община Панагюрище и в обществено обсъждане на проект на План за управление на речните басейни за западнобеломорски район за басейново управление.

 Във връзка с текущи процедури, от експертите в направлението са изготвени: 52 писма по реда на чл. 2, ал. 2 от *Наредбата за ОС*, 8 вътрешни становища, 2 Решения по ОС, 10 други писма и справки, проведени са 5 консултации с граждани.

Постигнат ефект от контролната и превантивната дейност: предотвратяване и санкциониране на нарушения в защитени територии и защитени зони, решени са проблеми, свързани със защитени видове в безпомощно състояние, подпомагане на други институции в сферата на природозащитното законодателство, процедурите по постъпили преписки от граждани и институции се провеждат в регламентираните срокове и при спазване на екологичното законодателство.

**Отпадъци -** през м. май 2024 г. по ЗУО са извършени **44** проверки в **44** обекта, от които **10** са планови и **34** извънредни. Дадени са **3** предписания.

**Акценти** **в контролната дейност**: контрол за изпълнение изискванията на ЗУО и подзаконовите нормативни актове при извършване на дейности по третиране на отпадъци, последващ контрол по дадени предписания, контрол за чистотата на речните корита и прилежащи територии, на републиканската и общинска пътна мрежа, контрол по спазване изискванията на Регламент (EO) №1013/2006, проверки по сигнали и жалби.

 **Планови проверки:**

Извършена е планова проверка във връзка с изпълнение задълженията на кмета на община Септември по чл. 19, ал. 3, т. 5, т. 13 и т. 14 от ЗУО и чл. 52 от ЗУО. Установи се, че на интернет страницата на общината не е налична информация за обществеността по т. 1 - 12, 14 и 15 от ЗУО, както и информация, относно мерките за предотвратяване образуването на отпадъци и предотвратяване на нерегламентираното им изхвърляне. Не се поддържа регистър на площадките за предаване на отпадъци от пластмаса, стъкло, хартия и картон на територията на общ. Септември. Дадени са предписания на кмета на общината да осигури липсващата информация на интернет страницата и да поддържа регистър на площадките за предаване на отпадъци от пластмаса, стъкло, хартия и картон на територията на община Септември. Предстои последващ контрол.

Извършени са три планови проверки на рекултивирани депа за ТБО в общините: Септември, Пещера и Белово. Биологичната рекултивация на обектите протича съгласно одобрените работни проекти. На депата за ТБО в Пещера и Септември тя e приключила. Предстоят следексплоатационни грижи, включващи поддръжка и наблюдение на параметрите на околната среда във връзка със спазване на изискванията и разпоредбите на чл. 44 от Наредба №6 от 27 август 2013 г. за условията и изискванита за изграждане и експлоатация на депа и други съоръжения и инсталации за оползотворяване и обезвреждане на отпадъци.

Извършени са планови проверки на дружества за третиране на ИУМПС в с. Звъничево и с. Юнаците, общ. Пазарджик и на площадка за третиране на отпадъци от ОЧЦМ, ИУЕЕО, НУБА, ИУМПС и др. опасни и неопасни отпадъци в с. Главиница, общ. Пазарджик. Изпълняват се условията, поставени в притежавания от дружествата документ по чл. 35 от ЗУО. По време на проверките на площадките за третиране на ИУМПС в с. Звъничево и с. Юнаците не са налични документи, изискващи се по НИУМПС, за което са дадени 2 предписания. Предстои последващ контрол.

Извършен е планов контрол в цех за производство на палети и рециклиране на палети и в цех за производство на пелети в гр. Ракитово. Не се констатираха нарушения по ЗУО. Изпълняват се условията, поставени в издадения регистрационен документ за дейности по третиране на отпадъци.

Извършена е планова проверка на лице, което извършва транспортиране на отпадъци, предмет на трансграничен превоз(внос) със седалище и адрес на регистрация в гр. Пазарджик. Изпълняват се условията, поставени в издадения регистрационен документ за дейности по събиране и транспортиране на отпадъци. За констатиран пропуск е дадено предписание за представяне на договори по чл. 8(1) от ЗУО и Анекс 7 съгласно изискванията на чл. 18 от Регламент (ЕО) 1013/2006 г. Срокът му не е изтекъл.

**Извънредни проверки:**

Експерти на РИОСВ-Пазарджик взеха участие в съвместни проверки с експерти на РИОСВ-София на площадки за третиране на ИУМПС във връзка със заповед №388/07.05.2024 г. на министъра на ОСВ. Проверени са 9 бр. площадки на територията на РИОСВ-София.

По писмо на МОСВ относно проверки на фирми, подизпълнители на организациите по оползотворяване на отпадъци от опаковки, е извършена извънредна проверка на площадка за третиране на отпадъци в с. Главиница, общ. Пазарджик. При проверката не са констатирани пропуски и нарушения на ЗУО.

Извършени са извънредни проверки по писмо на МОСВ /относно проверки на лица, членове на организации по оползотворяване на негодни за употреба батерии и акумулатори/ на следните обекти: на фирма-вносител на селскостопанска техника и части за тях в гр. Пазарджик, извършваща внос/ВОП на батерии. Установи се, че дружеството не е извършвало внос на батерии през 2023 г. Договорът с организацията по оползотворяване на негодни за употреба батерии и акумулатори е прекратен двустранно, считано от 09.08.2023 г. На строителен хипермаркет в гр. Пазарджик. При проверката се установи, че фирмата не е извършвала внос/ВОП на батерии през 2023 г. На фирма в с. Ивайло, общ. Пазарджик, която извършва внос/ВОП на батерии. При проверката се установи, че дружеството е извършвало внос/ВОП на батерии през 2023 г. Договорът с организацията е прекратен, считано от 03.01.2023 г. Не е заплатена продуктова такса батерии. Дадено е предписание да се заплати продуктова такса батерии към ПУДООС. Предписанието е изпълнено.

Извършена е извънредна проверка на дружество в гр. Пазарджик относно изменение и допълнение на разрешение за дейности по третиране на отпадъци по реда на чл. 35 от ЗУО и във връзка с чл. 70, ал. 2 от ЗУО. Площадката отговаря на изискванията на ЗУО.

Извършена е извънредна проверка по сигнал за замърсен с отпадъци участък в м. Чепино, ''Топилата'' в гр. Велинград. Експерти на РИОСВ-Пазарджик, съвместно с представител на община Велинград извършиха проверка на посочения участък, при което се установи, че няма замърсявания и образувани нерегламентирани сметища.

Извършена е извънредна проверка по сигнал за опасни за живота и здравето химически отпадъци на територията на бившия завод ‘‘Кристал‘‘в гр. Велинград. Eксперти на РИОСВ, служители на РСПБЗН-Велинград и на община Велинград извършиха незабавна проверка на място. При обхода на територията на бившия завод се констатира разлята черна течност, органолептично определена за мазут. Разливът е на площ около 40 кв.м., върху асфалтова настилка, в следствие демонтаж на резервоар. Око- ло течността е насипан пясък с цел абсорбиране и ограничаване на разлива. При проверката се установи, че достъпът до терена е свободен, няма налична физическа охрана, старите производствени инсталации са демонтирани, а производствените сгради не се използват и са видимо изоставени. Не са установени собствениците на имотите, съоръженията и сградите. Дадено е предписание на кмета на община Велинград на основание чл. 19, ал. 3, т. 15 и чл. 55, ал. 1 от ЗУО да организира почистването на констатираните замърсявания. Предстои последващ контрол.

Извършени са извънредни проверки на лечебно заведение и на площадка за третиране и транспортиране на отпадъци на “МЛ България" АД в гр. Пазарджик във връзка с писмо на РЗИ за унищожаване на негодни за употреба лекарства и лекарствени продукти. Издадени са становища за унищожаване на негодни за употреба лекарства и лекарствени продукти с изтекъл срок на годност.

 **Последващ контрол:**

Извършен е последващ контрол на дадени предписания на кметовете на общините Стрелча и Панагюрище за почистване на замърсявания с отпадъци по общинска и републиканска пътна мрежа и реки, речни легла и прилежащи територии. Всички установени замърсени с отпадъци терени при предходните проверки в двете общини са почистени. Предписанията са изпълнени.

 Извършен е последващ контрол на дадени предписания на кмета на община Лесичово да се предприемат мерки за почистване на констатирани замърсявания с отпадъци в прилежащите територии на р. Тополница в землището на с. Динката и на два терена в землището на с. Церово. Отпадъците са почистени. Дадените предписания са изпълнени.

Извършен e последващ контрол за изпълнение на дадени предписания за почистване на замърсявания с отпадъци в прилежащите територии на р. Луда Яна в землищата на селата Черногорово и Пищигово и на територията на с. Черногорово, на р. Марица в землищата на селата Синитово, Огняново, Говедаре и гр. Пазарджик и в прилежащите територии на р. Тополница в землището на с. Драгор, общ. Пазарджик. Замърсяванията са почистени. Дадените предписания са изпълнени.

 Изпълнено е предписание, дадено на кмета на община Ракитово за почистване на замърсявания с отпадъци по речни легла и прилежащи територии на територията на община Ракитово. При проверката се констатира, че са почистени 5 замърсени с отпадъци участъка в р. Стара река в гр. Ракитово и по р. Мътница в с. Дорково.

 Извършени са извънредни проверки на община Белово(2) и на община Септември(2) за последващ контрол на дадени на кметовете им предписания за почистване на замърсени участъци по републиканската и общинска пътна мрежа, речни легла и прилежащи територии на реки, констатирани при предходни проверки. Установи се, че замърсяванията по речните легла и прилежащите територии на реките в двете общини са почистени. Община Белово изпълни предписанията и всички зъмърсявания са почистени. Община Септември изпрати писмо до РИОСВ за удължаване на срока за изпълнение на дадените предписания за част от замърсените участъци, които са с голяма площ. Срокът на предписанията за тези терени е удължен до м. юни, след което предстои последващ контрол на място. Проверените участъци в община Септември през м. май са почистени от отпадъци след предписания на РИОСВ-Пазарджик, установиха проверките.

 Извършен е последващ контрол на община Белово, във връзка с дадено предписание на кмета на общината за почистване на образувано сметище на терен срещу градския стадион в гр. Белово. При проверката на място се установи, че теренът е почистен и не е допуснато последващо замърсяване с отпадъци. Предписанието е изпълнено.

 Извършен е последващ контрол на дадено предписание на собственика на частен имот в с. Щърково, общ. Лесичово за почистване на имота и предаване на автомобилни части и отпадъци от МПС на лице, което притежава документ за третиране на отпадъци, съгл. чл. 35 от ЗУО. Имотът е почистен от частите и отпадъците от МПС – предписанието е изпълнено.

Извършен е последващ контрол на дадени предписания за почистване на замърсявания с отпадъци по ОПМ в с. Росен, с. Алеко Константиново и с. Ивайло, общ. Пазарджик. Извършено е почистване от отпадъци по общинската пътна мрежа в с. Росен и с. Алеко Константиново. В с. Ивайло е извършено машинно почистване на замърсените с отпадъци терени. Дадените предписания са изпълнени.

Извършен е последващ контрол на предписания, дадени на кмета на община Велинград за почистване на замърсени с отпадъци терени по ОПМ, в населени места, в речни легла и прилежащи територии на територията на общината. Установи, се че са почистени 6 замърсени с отпадъци участъка в р. Еленка и в р. Чепинска в гр. Велинград и в с. Драгиново, както и 6 участъка по ОПМ в населени места на територията на община Велинград.

Изпълнено е предписание, дадено на директора на ТП ДГС „Алабак“ да организира почистването на възникнало нерегламентирано сметище от смесени битови отпадъци, отпадъци от опаковки и пластмасови бутилки по път II-84 от с. Юндола, в посока гр. Велинград, от дясната страна, извън обхвата на пътя.

Изпълнено е предписание, дадено на директора на ОПУ-Пазарджик. Установи се, че в уширението на път II-84 от с. Юндола, в посока гр. Велинград, са почистени замърсявания от обемни отпадъци и отпадъци от тухли.

 **ОХВ и контрол на риска –** през м. май е извършена 1 планова проверка на предприятие с висок рисков потенциал, планова комплексна проверка на оператор без КР и е взето участие в 2 проверки на оператори без КР и в 1 проверка на оператор с издадено КР.

Извършен е превантивен контрол по прилагане на изискванията на глава седма, раз-дел I на ЗООС и ЗЗВВХВС във връзка с 5 процедури по глава шеста от ЗООС за инвестиционни предложения, планове и програми.

Създадена е организация за работа на междуведомствените комисии по 157а, ал. 2 от ЗООС за проверка на предприятията с висок рисков потенциал през месец май. Проведена е подготвителна среща с членовете комисиите за определяне на целите и обхвата на проверката. Планираната проверка е извършена в срок.

Във връзка с годишния план за контрол на РИОСВ-Пазарджик е извършена планова комплексна проверка на „Розариум“ ООД, инсталация за производство на етерични масла, гр. Стрелча с основна дейност производство на етерични масла. Проверени са компонент води, и фактор химични вещества. По компонент води е установено, че за промишлените нужди има издадено разрешително за водовземане от повърхностен воден обект. Охлаждащите води от инсталацията постъпват в стационарен резервоар за оборотни води, а излишното количество в открит бетонов басейн. Отпадъчните води и кашата от преработката на розите постъпват в земно-насипни лагуни без изход. Лагуните и бетоновия резервоар имат свободен обем. Не са установени следи от изтичане от лагуните и резервоара, нито разливи и течове на отпадъчни води от площадката. Не е установено нерегламентирано заустване на отпадъчни води.

По фактор „химични вещества“ е установено, че на обекта са обособени складово помещение за съхранение на продуктите, което е с трайна непропусклива настилка, без връзка с канализацията и открита оградена зона за съхранение на бутилки с гориво компресиран природен газ. Местата за съхранение са обозначени с табели, указващи категориите на опасност на съхраняваните вещества. Цялата площадка е оградена и охраняема. Достъпът е ограничен и се контролира на входа на обекта. Налични са информационни листове за безопасност (ИЛБ) и оценка на безопасността на съхранение на опасни химични вещества и смеси. Спазени са условията за съхранение, посочени в ИЛБ и изискванията на Наредбата за реда и начина за съхранение на опасни химични вещества и смеси. Дружеството е производител на вещества в количества под 1 тон на година и извършило нотификация съгласно чл. 40 на Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, наричан по-нататък „Регламент (ЕО) № 1272/2008 (CLP)“. Операторът поддържа информация, удостоверяваща изпълнението на изискванията на чл. 36 на Регламент (ЕО) № 1907/2006 относно регистрацията, оценката, разрешаването и ограничаването на химикали (REACH) и чл. 49 на Регламент (ЕО) № 1272/2008 (CLP). Не са установени нарушения.

Извършена е планова проверка по ЗООС на предприятие с висок рисков потенциал - съвместна проверка на комисията по чл. 157а, ал. 2 от ЗООС на „Орика Мед България“ АД в гр. Панагюрище. Основните дейности в предприятието са производство и съхранение на взривни вещества. Извършен е оглед на складовете и цеховете на площадката. Проверени са документи, изискващи се по закон и подзаконови нормативни актове, имащи отношение към безопасната експлоатация на обекта. Актуалната класификация на предприятието е потвърдена със становище на заместник-министъра на околната среда и водите. Актуализираният доклад за безопасност (ДБ) е одобрен с решение на изпълнителния директор на ИАОС. Не са установени промени във вида и количествата на опасните вещества. Не са установени промени в инсталациите, инфраструктурата и дейностите в предприятието. Няма текущи процедури по глава шеста и/или глава седма, раздел I от ЗООС. За периода от предишната проверка до момента няма данни за случили се инциденти или аварии. На обекта има внедрена система за управление на мерките за безопасност (СУМБ). Прилагат се процедури и инструкции за оперативен контрол и управление на дейностите в предприятието. Представена са документи, удостоверяващи изпълнението на изискванията за работа и съхранение на опасни химични вещества и смеси, аварийно планиране и действия при аварии, осигуряване на безопасни условия на труд. Представени са протоколи, сертификати и др. документи от извършени проверки и поддръжка на съоръженията и оборудването на площадката. Операторът е актуализирал информация по чл. 116д, ал. 1 от ЗООС. Информацията е публикувана и на интернет страницата на предприятието и е предоставена на кмета на община Панагюрище. При проверката на документите е установено едно несъответствие с изискванията на приложимата нормативна уредба от компетентността на ДИТ-Пазарджик – в оценката на риска по чл. 16, ал. 1, т. 1 от ЗЗБУТ не са включени всички длъжности, в т.ч. експерт ЗБУТ. Дадено е предписание за привеждане в съответствие със съответните нормативни изисквания.

 Извършена е планова проверка по ЗЗВВХВС на „Катеко“ ООД - инсталация за производство на етерични масла в гр. Стрелча. Към датата на проверката инсталацията не работи и не се произвеждат етерични масла. Проверени са местата и съоръженията, предназначени за съхранение на продуктите и горивото. Проверени са документи, изискващи се по регламент, закон и подзаконов нормативен акт. Установено, че са спазени условията за съхранение, посочени в информационните листове за безопасност (ИЛБ) и изискванията на Наредбата за реда и начина за съхранение на опасни химични вещества и смеси. Операторът има информация, удостоверяваща изпълнение на изискванията на чл. 36 на Регламент (ЕО) № 1907/2006 относно регистрацията, оценката, разрешаването и ограничаването на химикали (REACH). Не са установени нарушения.

**КР и екологична отговорност** – през м. май е извършена една планова проверка на оператор с издадено комплексно разрешително - „Грийнбърн“ АД, гр. Ловеч, площадка гр. Пещера - оператор на инсталация за производство на енергия от отпадъци и биомаса с издадено КР 558-Н0-И0-А1-ТГ1/2023 г. При проверката не са констатирани несъответствия с условията в издаденото КР и/или с нормативната уредба по околна среда и на оператора не са давани предписания.

Изготвени документи: проверка на качеството и съдържанието на доклади за пренос на замърсители извън производствената площадка съгласно Регистър 166 на оператори с издадени КР. Проверени и верифицирани в електронната система на ИАОС са 22 доклада, изпратени към оператори 13 писма с искане за коригиране на представени ГДОС, изготвени и изпратени в законовоопределения срок към ИАОС и операторите 22 становища по верификация на информацията в ГДОС за 2023 г. към всеки един от представените ГД, проверка по документи за изпълнение на дадено предписание в т. 1 от КП № 20-01/23.04.2024 г. на „Огнявово К“ АД, гр. София - предписанието е изпълнено в срок. Изготвена и изпратена документация от завършила проверка на оператор „Огнявово К“ АД, гр. София, 2 вътрешни становища по ИН и вътрешно становище за „Завод за хартия Белово“ АД по повод неизпълнени задължения по Доклад за емисии на парникови газове.

**Екологична отговорност –** през м. май не са извършванипроверки на оператори, попадащи в приложното поле на ЗОПОЕЩ. Въведени са данни в публичния регистър по Закона за отговорността за предотвратяване и отстраняване на екологични щети (ЗОПОЕЩ), съгласно Наредба за публичния регистър на операторите, които извършват дейностите по приложение №1 към чл. 3, т. 1 от ЗОПОЕЩ.

**ОВОС и ЕО –** през м. май са извършени 6 планови проверки по издадени административни актове по реда на глава шеста от ЗООС (2 решения по ОВОС и 4 решения за преценяване на необходимостта от извършване на ОВОС), както следва:

* комплексна проверка на обект без КР във връзка с поставени условия и мерки в издадено решение по ОВОС № 22-10/2011 г. за ИП „Добив и първична преработка на инертни материали - пясъци и чакъл от находище Лозница -2, участък-1 и участък-2 в землищата на с. Величково и с. Юнаците, общ. Пазарджик, обл. Пазарджик“, с възложител „Холсим Кариерни материали“ АД. При проверката не e констатирано неизпълнение на поставените в решение по ОВОС № 22-10/2011 г., издадено от министъра на околната среда и водите, условия и мерки по чл. 96, ал. 1, т. 6 от ЗООС, както и нарушения на екологичното законодателство.
* комплексна проверка на обект без КР във връзка с поставени условия и мерки в издадено решение по ОВОС № 1-1/2013 г. за ИП „Кариера за добив на подземни богатства - строителни материали с местонахождение находище „Изток” в землището на с. Мирянци, общ. Пазарджик, обл. Пазарджик“ с възложител „Холсим България“ АД. Извършена е проверка на място, при която са проверени дадените условия и мерки на етап закриване и рекултивация на обекта. Към момента се извършва техническа рекултивация на терена. Не се констатира неизпълнение на поставените в решението условия и мерки към съответния етап, както и нарушения на екологичното законодателство и няма дадени предписания.
* участие в комплексна проверка на обект без КР във връзка с поставени условия в издадено решение № ПК-50-ПР/2022 г. за преценяване на необходимостта от извършване на ОВОС за ИП: „Изграждане на подземна мини пречиствателна станция за отпадъчни води (МПСОВ), част от технологична модернизация на месодобивно и месопреработвателно предприятие, в УПИ ХI-6404, кв. 84, гр. Велинград, общ. Велинград, обл. Пазарджик“ - „Бийф Мийт Велинград“ ЕООД. При извършената проверка на обекта се установи, че не е стартирала реализацията на ИП, свързано с изграждане на подземна мини пречиствателната станция за отпадъчни води и поставените условия са за следващ етап.
* проверка по документи във връзка с поставени условия в издадено решение № ПК-04-ПР/2022 г. за преценяване на необходимостта от извършване на ОВОС и реализацията на ИП „Модернизация в земеделско стопанство, в поземлен имот с идентификатор 06149.42.32 по КККР на с. Братаница, общ. Пазарджик, обл. Пазарджик“, с възложител „Булланд Трейд“ ООД, при която се установи, че е стартирала реализация на ИП и поставените условия са за следващ етап.
* проверка по документи относно правното действие на издадени решения № ПК-33-ЕО/2017 г. и № ПК-34-ЕО/2017 г. за преценяване на необходимостта от извършване на ОВОС, при което се установи, че издадените решения са изгубили давност.

През м. май в РИОСВ-Пазарджик постъпиха: 54 уведомления, по които са изготвени вътрешни становища, че ИП, планове/програми не подлежат на процедури по реда на глава шеста от ЗООС, 26 преписки за ИП и 13 преписки за планове и програми, съгласно Приложение 1 и 2 на ЗООС, 10 от които приключиха с краен акт. Издадени са: 4 решения за преценяване на необходимостта от извършване на ОВОС, с характер „да не се извършва ОВОС“, 2 решения за прекратяване на процедури по ОВОС, 4 решения за преценяване на необходимостта от извършване на ЕО, с характер „да не се извършва ЕО“, 5 с указания за следващи действия за провеждане на процедури по реда на глава шеста от ЗООС, от които 4 за преценяване на необходимостта от извършване на ОВОС и 1 за провеждане на процедура по преценяване на необходимостта от извършване на ЕО, 1 становище с положителна оценка качеството на доклад за оценка на степента на въздействие (ДОСВ) във връзка с провеждане на процедура по задължителна екологична оценка на Общ устройствен план на гр. Сърница и неговото землище, а 23 преписки, от които 1 във връзка с процедура по задължителна ОВОС, 15 във връзка с процедура по преценяване на необходимостта от извършване на ОВОС и 7 във връзка с процедура по преценяване на ЕО, са още в срок за отговор.

При провеждане на процедурите по ОВОС и ЕО са изпратени общо 52 писма (в т.ч. уведомителни и напомнителни писма до възложителя, за допълнителна информация, за становища от БДИБР-Пловдив, за становища от РЗИ-Пазарджик, за потвърждаване на влезли в сила административни актове, издадени от директора на РИОСВ-Пазарджик и др.)

Във връзка с подобряване координацията между институциите е взето участие в заседание на ОбЕСУТ при Областна администрация, , заседание на ОбЕСУТ при Община Пазарджик заседание на ОбЕСУТ при Община Септември и в заседание на комисия по чл. 17 при ОД „Земеделие“.

**Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност –**

 Засилен е превантивният, текущ и последващ контрол на фирмите за третиране на отпадъци с цел предотвратяване на нерегламентирани дейности с отпадъци на територията на област Пазарджик.

В резултат на упражнен контрол и дадени предписания през м. май са почистени замърсявания с отпадъци по общинска и републиканска пътна мрежа, реки, речни легла и прилежащи територии и от замърсени терени в землищата на общините: Пазарджик, Стрелча, Панагюрище, Белово, Велинград, Септември, Лесичово и Ракитово.

**Бизнеса** – Процедурите се водят в рамките на нормативните срокове. Крайните административни актове се публикуват своевременно на интернет страницата на РИОСВ-Пазарджик за уведомяване на заинтересованите лица. Чрез извършения превантивен контрол на издадените административни актове по реда на глава шеста от ЗООС се проследява реализацията на инвестиционните предложения спрямо одобрената характеристика, изпълнението на поставените условия и изпълнението на предвидените мерки в издадените решения/становища, правното действие на издадените административни актове и не се допуска експлоатацията на обекти или дейности без необходимите проведени процедури по реда на глава шеста от ЗООС.

*През м. май са* *постановени*: 4 решения за преценяване на необходимостта от извършване на ОВОС, с характер „да не се извършва ОВОС“, 4 решения за преценяване на необходимостта от извършване на EО, с характер „да не се извършва ЕО“, 2 решения за прекратяване на процедури по ОВОС и 2решения по Оценка за съвместимост (ОС).

 *За периода са издадени:* 2 разрешения за извършване на дейности по третиране на отпадъци на основание чл. 73, ал. 4 от ЗУО, 1 РД за извършване на дейности по събиране и транспортиране на отпадъци на основание чл. 78, ал. 10 от ЗУО, 3 РД за извършване на дейности по събиране и транспортиране на отпадъци на основание чл. 79, ал. 1 от ЗУО, 1 РД за извършване на дейности по третиране на отпадъци на основание чл. 79, ал. 1 от ЗУО, 1 решение за прекратяване на РД за дейности по събиране и транспортиране на отпадъци на основание чл. 80, ал. 1, т. 1, 1 решение за отказ от издаване на РД за дейности по събиране и транспортиране на отпадъци на основание чл. 78, ал. 12, т. 1.

 **Обществеността –** през м. май РИОСВ-Пазарджик отговори на 3 заявления за достъп до обществена информация - на едно физическо и на две юридически лица. Заявителите получиха пълен достъп до исканата информация.

На 20 май 2024 г. РИОСВ-Пазарджик проведе среща със собствениците на складове, в които се съхраняват негодни за употреба препарати за растителна защита, с представители на областната администрация и на общините, на чиято територия са разположени, както и с граждани. В срещата взеха участие представител на МОСВ и наблюдател от офиса за икономическо сътрудничество към Швейцарското посолство. Присъстващите разискваха проблематиката на обезвреждането на негодните за употреба препарати за растителна защита, целите на програмата и мерките, които следва да се предприемат след почистване на складовете.

С образователни инициативи във Велинград и Панагюрище РИОСВ-Пазарджик отбеляза 32 години от създаването на Европейската екологична мрежа Натура 2000. В СУ „Св. св. Кирил и Методий“ в гр. Велинград експерт на РИОСВ откри и представи пътуваща фотоизложба „Природа назаем“, посветена на 55-та годишнина от обявяването на резерват „Мантарица“. В ОУ “Проф. Марин Дринов“, гр. Панагюрище експерти на РИОСВ-Пазарджик и БДЗП–Пловдив се срещнаха със седмокласниците за да научат подробности за биоразнообразието в защитени зони „Средна гора“ и „Попинци“, за основните заплахи и за птиците в тях. РИОСВ-Пазарджик и БДЗП предоставиха на учениците и учителите информационни материали и магнитчета със защитени видове.

 **КОСТАДИН ГЕШЕВ,**

 *Директор на РИОСВ-Пазарджик*